Úradný vestník L 242 , 04/09/1997 S. 0064 - 0066



Rozhodnutie Rady z 22. júla 1997 o zozname uvedenom v článku 3 ods. 1 druhom pododseku nariadenia (EHS) č. 3254/91 a v článku 1 ods. 1 písm. a) nariadenia Komisie (ES) č. 35/97 (97/602/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, so zreteľom na nariadenie Rady (EHS) č. 3254/91 zo 4. novembra 1991, ktorým sa zakazuje používanie nášľapných pascí v spoločenstve a dovoz do spoločenstva kožušín a tovarov vyrobených z niektorých druhov voľne žijúcich živočíchov pochádzajúcich z krajín, kde boli odchytené pomocou nášľapných pascí alebo spôsobmi odchytu, ktoré nespĺňajú medzinárodné normy humánneho odchytu [1], najmä na druhý pododsek jeho článku 3 ods. 1, keďže nariadenie Komisie (ES) č. 35/97 z 10. januára 1997 ustanovujúce opatrenia na certifikáciu kožušín a tovarov, na ktoré sa vzťahuje nariadenie Rady (EHS) č. 3254/91 [2], najmä na jeho článok 1 ods. 1 písm. a), je uplatniteľné, iba pokiaľ ide o dovoz kožušín zo živočíchov, ktoré sa nenarodili a neboli chované v zajatí, z krajín nachádzajúcich sa v zozname v prílohe k tomuto rozhodnutiu; keďže uvedený zoznam bol ustanovený na základe informácií, ktoré si Komisia vyžiadala od krajín nachádzajúcich sa v známej oblasti rozšírenia druhov uvedených v prílohe I k nariadeniu (EHS) č. 3254/91; keďže Rade bola na schválenie predložená Medzinárodná dohoda o normách humánneho odchytu; keďže je potrebné zdržať sa činov, ktoré by zmarili predmet a účel dohody; keďže zoznam z tohto dôvodu obsahuje krajiny, ktoré parafovali dohodu; keďže okrem iného do času pristúpenia ďalších tretích krajín k Medzinárodnej dohode o normách humánneho odchytu alebo do vzniku akejkoľvek inej situácie opísanej v článku 3 ods. 1 nariadenia (EHS) č. 3254/91 môže mať toto rozhodnutie len prechodný charakter; keďže vyššie uvedený zoznam by sa mal meniť a dopĺňať ihneď podľa nových situácií, aby nebol prekážkou obchodu s kožušinami a kožušinovými výrobkami; keďže výbor uvedený v článku 5 nariadenia (EHS) č. 3254/91 ani po porade v písomnom konaní 20. decembra 1996 neposkytol priaznivé stanovisko k návrhu rozhodnutia Komisie stanovujúceho zoznam oprávnených krajín, PRIJALA TOTO ROZHODNUTIE: Článok 1 Príloha k tomuto rozhodnutiu obsahuje zoznam krajín, ktoré spĺňajú aspoň jednu z podmienok stanovených v prvom pododseku článku 3 ods. 1 nariadenia (EHS) č. 3254/91 a uvedených v článku 1 ods. 1 písm. a) nariadenia Komisie (ES) č. 35/97, spolu s príslušnými druhmi. Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 22. júla 1997 Za Radu predseda J. Poos [1] Ú. v. ES L 308, 9.11.1991, s. 1. [2] Ú. v. ES L 8, 11.1.1997, s. 2. -------------------------------------------------- PRÍLOHA Zoznam krajín/druhov uvedený v článku 1 Krajina | Druh | Belize | Procyon lotor | Bulharsko | Canis lupus | Kanada | Canis latrans Canis lupus Castor canadensis Felis rufus Lutra canadensis Lynx canadensis Martes americana Martes pennanti Mustela erminea Ondatra zibethicus Procyon lotor Taxidea taxus | Čínska ľudová republika | Canis lupus Martes zibellina Mustela erminea Ondatra zibethicus | Česká republika | Canis lupus Mustela erminea Ondatra zibethicus | El Salvador | Procyon lotor | Grónsko | Canis lupus | Maďarsko | Mustela erminea Ondatra zibethicus | Jordánsko | Canis lupus | Kórejská republika | Martes zibellina Canis lupus | Libanon | Canis lupus | Mexico | Canis lupus Canis latrans Castor canadensis Felis rufus Ondatra zibethicus Procyon lotor Taxidea taxus | Moldavsko | Canis lupus Mustela erminea | Nikaragua | Procyon lotor | Nórsko | Canis lupus Mustela erminea Ondatra zibethicus | Pakistan | Canis lupus Mustela erminea | Panama | Procyon lotor | Poľsko | Canis lupus Martes zibellina Mustela erminea Ondatra zibethicus | Rumunsko | Canis lupus | Ruská federácia | Canis lupus Martes zibellina Mustela erminea Ondatra zibethicus Procyon lotor | Slovenská republika | Canis lupus Martes zibellina Mustela erminea | Slovinská republika | Canis lupus Ondatra zibethicus | Turecko | Canis lupus | --------------------------------------------------